L'edificio s'alza quasi a lo canto d'un gran precipicio, estando una masa zarrada de pro altura, la suya planta ye un cuadrilátero irregular, con siet torreones rectangulars fueras d'un, lo mas robusto, que ye curiosament de planta pentagonal. Dos torreones flanquean la chicota puerta que ye semicircular, baixo escudo y protechida per un buharda. Pocas fortalezas tendrán un millor emplazamiento que esta, contemplando un extenso y impresionant paisache, quasi cheolochico, sobre la confluencia d'os ríos Ebro, Segre y Cinca y las suyas tierras circumdants. No deixa de sorprender que los Moncada, sinyors d'a baronía de Mequinenza triasen este nido d'aligas pa la suya mansión fortificada. L'edificio ye un autentico Castiello-Palacio, un d'os millors que l'arte gotico legó a la Corona d'Aragón, datado en os sieglos XIV y XV.